O **Partido Popular de Galicia** (**PPdeG**) é a rama galega do Partido Popular español. Após as eleccións municipais de 2019 conta con 1632 concelleiros. Pertencen ó partido 10 dos 23 deputados galegos no Congreso dos Deputados. Ten a maioría absoluta no Parlamento de Galicia, con 42 dos 75 escanos.

Ideoloxía
---------

Manuel Fraga.
O Partido Popular de Galicia é o único partido de dereitas representado no hemiciclo do parlamento galego. Historicamente ten sido de corte conservador e liberal. Cobre, así mesmo, un espectro certamente amplo, que vai dende o autoproclamado rexionalismo até o nacionalismo español. Por outra banda, o Partido Popular de Galicia actual prefire presentarse ante a sociedade coma un partido cun pasado democrático caracterizado por un talante reformista, de centro e con raíces cristiás.

### Evolución histórica da ideoloxía do PPdeG

#### Antecedentes ideolóxicos no ámbito estatal

O antecedente máis próximo atópase na desaparecida Alianza Popular, que fora, tras a ditadura franquista, o brazo máis potente estreitamente ligado ao goberno de Franco que entrou a formar parte da nacente democracia. Non en van, foi unha federación de partidos liderados na súa maioría por exministros franquistas: *Reforma Democrática* (Manuel Fraga Iribarne), *Acción Rexional* (Laureano López Rodó), *Acción Democrática Española* (Federico Silva Muñóz), *Democracia Social* (Licinio de la Fuente y de la Fuente), *Unión del Pueblo Español* (Cruz Martínez Esteruelas), *Unión Social Popular* (Enrique Thomas de Carranza), *Unión Nacional Española* (Gonzalo Fernández de la Mora) e outros. Daquela, a organización autonómica da federación non existía como tal. Xa que logo, non é posíbel falar dunha agrupación propiamente galega. Non obstante, si houbo un referente galego no partido, que foi Manuel Fraga, quen foi nomeado o seu primeiro secretario xeral. Alianza Popular declarábase como de dereita conservadora e católica cristiá. Herrero Rodríguez de Miñón comeza daquela a falar da tendencia liberal-conservadurista do seu partido. 

Alberto Núñez Feijóo, expresidente do PPdeG
#### Ideoloxía do PPdeG na actualidade

Dentro das filas do propio partido popular existe unha corrente que defende o carácter galeguista do partido. Personalidades de referencia adheridas a esta tendencia son ou foron Xosé Cuíña, Xesús Palmou ou o propio presidente do partido, Alberto Núñez Feijóo, quen se autoproclama como tal, se ben en troques e sobre todo tras ter acadado a presidencia da Xunta, é acusado de galegofobia polos seus adversarios políticos[] e mais por diversas plataformas cívicas a prol da cultura e lingua galegas,[] e mesmo unha parte dos militantes do seu partido lle reclaman unha volta ás orixes galeguistas ou cando menos un respecto polas políticas en prol da lingua galega, como se pode apreciar en declaracións de Xosé Luís Baltar, Rafael Cuíña ou Xosé Manuel Barreiro, destacadas figuras do PPdeG. Así mesmo existe unha outra posición moito máis homoxénea cando se trata de falar do partido como dunha organización de corte social e económico de centro-dereita. Así o defenden a meirande parte dos seus militantes, comezando polo expresidente estatal Mariano Rajoy ou o expresidente do goberno español José María Aznar. Non obstante, estes postulados, ao ollar dos grupos de esquerda, centro-esquerda, e mesmo centro-dereita nacionalista, chocan decote con algunhas posturas tanto de ámbito estatal como europeo do Partido Popular.

Resultados electorais
---------------------

### Eleccións ao Parlamento de Galicia

| Ano | Candidato | Representantes | Porcentaxe | Diferenza | Votos | Porcentaxe | Diferenza |
| --- | --- | --- | --- | --- | --- | --- | --- |
| 1985 | Gerardo Fernández Albor(Coalición Popular: AP, PDP, PL e Centristas de Galicia) | 34 parlamentarios | 45,33% | ▲ 8En comparación cos resultados obtidos por AP | 516.218 | 40,4% | ▲ 215.179En comparación cos resultados obtidos por AP |
| 1989 | Manuel Fraga | 38 parlamentarios | 50,66% | ▲ 4 | 582.157 | 44,3% | ▲ 65.939 |
| 1993 | Manuel Fraga | 43 parlamentarios | 57,33% | ▲ 5 | 763.839 | 52,6% | ▲ 181.682 |
| 1997 | Manuel Fraga | 42 parlamentarios | 56% | ▼ 1 | 832.751 | 52,2% | ▲ 68.915 |
| 2001 | Manuel Fraga | 41 parlamentarios | 54,66% | ▼ 1 | 791.885 | 51,6% | ▼ 40.866 |
| 2005 | Manuel Fraga | 37 parlamentarios | 49,33% | ▼ 4 | 756.562 | 44,9% | ▼ 35.323 |
| 2009 | Alberto Núñez Feijóo | 38 parlamentarios | 50,66% | ▲ 1 | 789.427 | 47,47% | ▲ 32.865 |
| 2012 | Alberto Núñez Feijóo | 41 parlamentarios | 54,66% | ▲ 3 | 653.934 | 45,7% | ▼ 135.493 |
| 2016 | Alberto Núñez Feijóo | 41 parlamentarios | 54,66% | = | 682.150 | 47,56% | ▲ 20.869 |
| 2020 | Alberto Núñez Feijóo | 42 parlamentarios | 56% | ▲ 1 | 627.762 | 47,96% | ▼ 54.388 |
| 2024 | Alfonso Rueda Valenzuela | 41 
parlamentarios | 54,66% | ▼ 1 | 700.491 | 47,36% | ▲ 72.729 |

|  |
| --- |
|  |

Notas
-----

1. ↑  Nova composición das deputacións. praza.gal, 25/05/2015.
2. ↑  Fraga avoga polo galeguismo e o autogoberno solidario[*Ligazón morta*]
3. ↑  "Galicia-Hoxe engloba ao Partido Popular, UPD e Galicia Biligüe dentro do nacionalismo español". Arquivado dende o orixinal o 12 de febreiro de 2009. Consultado o 07 de abril de 2009.
4. ↑  "PP, o centrismo e o reformismo". Arquivado dende o orixinal o 27 de abril de 2009. Consultado o 07 de abril de 2009.
5. ↑  Aznar reivindica as raíces cristiás de Europa
6. ↑  Herrero de Miñón e o liberal-conservadorismo
7. ↑  "Xosé Cuiña, perfil galeguista". Arquivado dende o orixinal o 13 de setembro de 2019. Consultado o 07 de abril de 2009.
8. ↑  Xesús Palmou e a necesidade do galeguismo dentro do Partido Popular[*Ligazón morta*]
9. ↑  Feijóo reivindica o galeguismo do PP
10. ↑  Barreiro reivindica un xiro ao galeguismo
11. ↑  Rajoy defende un partido moderado e de centrista
12. ↑  José María Aznar fala dun PP de centro-dereita
13. ↑  Privatización masiva proposta polo PP
14. ↑  Relación do PP coa Igrexa Católica[*Ligazón morta*]
15. ↑  O PP contra o matrimonio gay
16. ↑  O PP e a resolución sobre o Franquismo no parlamento europeo
17. ↑  "Resultados definitivos das eleccións ao Parlamento de Galicia de 2009, no Diario Oficial de Galicia, nº. 60 do 27 de marzo de 2009." (PDF). Arquivado dende o orixinal (PDF) o 03 de marzo de 2016. Consultado o 15 de agosto de 2009.
18. ↑  "Resultados definitivos das eleccións ao Parlamento de Galicia de 2012, no Diario Oficial de Galicia, nº. 60 do 7 de novembro de 2012." (PDF). Arquivado dende o orixinal (PDF) o 09 de xaneiro de 2014. Consultado o 09 de xaneiro de 2014.
19. ↑  "eleccións ao parlamento de galicia 2016".
20. ↑  Xunta de Galicia (ed.). "Eleccións ao Parlamento de Galicia de 2020". *resultados2020.xunta.gal*. Consultado o 4 de decembro 2020.
21. ↑  "20 Minutos - Galicia".

Véxase tamén
------------

### Ligazóns externas

* Web oficialArquivado 13 de agosto de 2014 en Wayback Machine.